অর্পিতা- আমি অ্যান রান্দ-এর অ্যাটলাস স্রাগড উপনাস্যের চরিত্র ড্যাগনি ট্যার্গাট। আমি তাঁর দর্শন গভীর ভাবে বিশ্বাস করি। কীভাবে সাধারণ থেকে অসাধারণের উত্থান হয় সেটাই শিখেছি। হতাশার সঙ্গে লড়াই করার রশদ পেয়েছি ওঁর লেখা পড়ে। আমি হয়ত খুবই দৃঢ়চেতা এবং আবেগপ্রবণ। আমি হাল ছেড়ে দিই না। এইরকম অনেক সময় গিয়েছে যখন মনে হয়েছে এবার আর পারলাম না। এবার হাল ছেড়ে দেব, কিন্তু পরের মুহূর্তে আমি ঘুরে দাঁড়িয়েছি। আসলে জানিনই না কীভাবে হারতে হয়। সেটা হতে পারে বাটারকাপস, বা যেকোনও সম্পর্ক কিংবা অ্যাংগরি বার্ডস গেম,আমি সহজে হার মানার পাত্রী নই। এটাই আমার সব থেকে সেরা এবং সব থেকে খারাপ গুণ। আমি আমার মেয়ের জন্য একটা সুন্দর পৃথিবী রেখে যাওয়ার স্বপ্ন দেখি। এবং আমি আশা করি হতাশা যেন অতীতের বিষয় হয়ে যায়। আমি অদক্ষ্যতাকে একটুও সহ্য করি না। এবংই মনে করি বয়স এবং অভিজ্ঞতা দুটোই খুবই স্বতন্ত্র। সম্মান করতে হয় বলে সম্মান করি না। আমি সম্মান করতে চাই বলেই সম্মান করি। যত্নশীল হওয়াটা উচিত বলে নয় আমার কাছে গুরুত্ব আছে বলেই আমি যত্নশীল হই। ঠিক যেমন আমাকে বাঁচতে হবে বলে আমি বেঁচে নেই আমি বাঁচতে চাই বলে আমি বেঁচে আছি। আমি এমন একটা দিনের স্বপ্ন দেখি যেদিন এই দারুণ পৃথিবীতে আমি ঘুরে বেড়াতে পারব। আরও নতুন নতুন সুন্দর অভিজ্ঞতা, আরও দারুন দারুন মানুষের সঙ্গে সাক্ষাত করার ইচ্ছে নিয়ে বেঁচে আছি।